**Ekstraoppgave kap. 2.1 om risikoovergang**

**Oppgave 1**

Avgjør hvem som har risikoen for tingen i kjøpsavtalene nedenfor:

a) Anna kjøper et maleri i Galleri Fenne. Maleriet skal hentes 15. juni. Kjøperen blir forhindret fra å hente maleriet til avtalt tid. Natt til 16. juni blir maleriet stjålet.

b) John kjøper en brukt 135 HK Johnson påhengsmotor hos Marine AS, som skal overhale den før levering. Selgeren skal levere motoren hos kjøperen, men kolliderer og motoren bli smadret.

c) Allan kjøper tre 2-liters flasker Cola hos Fjell Snarkjøp. Like etter at han har kommet ut av butikken, snubler han, og alle flaskene bli knust.

**Oppgave 2**

Kaia og Jo bestiller bryllupskake som er spesialformet og dekorert for dem hos FestMat AS. Avtalen sier at kaka skal hentes i bakeriet kl 1200 på bryllupsdagen. Jo reiser for å hente kaka først kl. 1700. Drøft risikospørsmålet ut fra disse to hendelsene:

a) Bakeriet kan ikke levere fordi tyver har spist den opp

b) Kaka har «smeltet» og sunket sammen, slik at den ikke er spiselig

**Oppgave 3**

Agnete bestiller en sofa hos Idé-Møbler AS. Sofaen blir satt til side og merket med Agnetes navn. Det blir samtidig avtalt at Agnete skal hente og betale sofaen dagen etter, den 5. august.

Det kom noe i veien, så Agnete kom først den 6. august for å hente og betale varen. Sofaen hadde imidlertid blitt vannskadet i løpet av natten til 6. august fordi et rør i forretningen hadde sprunget lekk.

a) Må Agnete betale kjøpesummen selv om sofaen var skadet?

b) Hva blir løsningen hvis sofaen skulle hentes på en transportterminal og det var der vannskaden skjedde natten før sofaen ble hentet?