**Fremgangsmåte**

**i tvister om forsinkelse**

**I følge forbrukerkjøpsloven (2002):**

1. Innledning med parter, rettsspørsmål og rettsgrunnlag
2. Avklaring av om det er grunnlag for å fremme krav:
   1. Blir det en forsinkelse (se § 19.1)? Her må man kunne si **ja** på spørsmålet. Viktig å avklare om varen er levert for sent eller ikke er levert (se §§ 7 og 14)
   2. Skyldes forsinkelsen forbruker eller forhold på forbrukerens side (§ 19.1)? Her må man kunne si **nei** på spørsmålet.
      * Her må det avklares om forbruker har medvirket slik forbrukeren skal (eks. gitt nødvendige opplysninger)
      * Forhold på forbrukerens side kan være at risikoen er gått over på forbrukeren før levering (§ 14).
3. Hvis det blir en forsinkelse og den ikke skyldes forbruker eller forhold ved forbruker, så kan forbruker fremme krav etter § 19.1 (som viser til mer konkrete bestemmelser i §§ 20-24). Hva forbrukeren kan kreve er avhengig av betingelsene i disse paragrafene.

**I følge kjøpsloven (1988):**

1. Innledning med parter, rettsspørsmål og rettsgrunnlag
2. Avklaring av om det er grunnlag for å fremme krav:
   1. Blir det en forsinkelse (se § 22.1)? Her må man kunne si **ja** på spørsmålet. Viktig å avklare om varen er levert for sent eller ikke er levert (se §§ 6, 7 og 13)
   2. Skyldes forsinkelsen kjøperen eller forhold på kjøperens side (§ 22.1)? Her må man kunne si **nei** på spørsmålet. Her må det avklares om kjøperen har medvirket slik kjøperen skal eller om kjøperen har overtatt risikoen
3. Hvis det blir en forsinkelse og den ikke skyldes kjøper eller forhold ved kjøper, så kan kjøper fremme krav etter § 22.1 (som viser til mer konkrete bestemmelser i §§ 23-29). Hva kjøper kan kreve er avhengig av betingelsene i disse paragrafene.